als_Latn dik_Latn ron_Latn
Vllaznia bëri surprizën e madhe në gjysëmfinalet e play-off të kampionatit të volejbollit teksa eliminoi skuadrën favorite të Partizanit. Ekipi shkodran fitoi dhe ndeshjen e tretë të luajtur në “Asllan Rusi” duke triumfuar këtë herë me rezultatin 3-1. Në një atmosferë shumë të nxehtë në pallatin e sportit në Tiranë, Vllaznia e nisi ndeshjen e ndërgjegjshme se një fitore mund t’i jepte finalen me Studentin.
Ekipi shkodran bëri të tijin setin e parë duke fituar me rezultatin 25-21, ndërsa në setin e dytë Partizani mundi të barazojë rezultatin me një fitore 25-23 pas një lojë shumë të fortë nga ana e të dyja skuadrave. Në setin e tretë Vllaznia sërish u shfaq më mirë dhe fitoi po me rezultatin 25-21, ndërsa dhe seti i katërt nuk ndryshoi shumë nga i mëparshmi me ekipin shkodran që ruajti një +4 epërsi duke fituar në fundin 25-21 dhe krejt takimin 3-1 me sete. Një sukses që i lejoi Vllaznisë të shkojë tashmë në finalen e titullit me Studentin, pasi kishte fituar 3-2 me sete dhe dy takimet parardhës.
als_Latn als_Latn